અમદાવાદમાં ગત સપ્તાહે પાલિકા અને પોલીસતંત્રે સંયુક્ત કવાયત કરીને રસ્તાઓ ખુલ્લા કરાવ્યા હતાં. કમર્શિયલ કોમ્પલેક્સ, મોલ્સ અને માર્કેટ વિસ્તારમાં પાર્કિંગની જગ્યાઓમાં કરાતા દબાણને દૂર કરાવાયા હતાં. વાહનો તેમાં પાર્ક કરાવની રસ્તા ઉપર મોકળાશ ઉભી કરાવી હતી. આ ઓપરેશન પછી રાજ્યભરમાંથી લોકોના અભિપ્રાય સારા આવ્યા હતાં. એટલે, રાજ્ય સરકારે આજ પ્રકારે તમામ મુખ્ય શહેરોમાં પણ કમર્શિયલ કોમ્પલેક્સના પાર્કિંગ ખુલ્લા કરાવી રસ્તા ઉપર મોકળાશ ઊભી કરવા તમામ શહેરોના પોલીસ અને પાલિકા બંને તંત્રને ફરમાન કર્યું હતું. તેનો સુરતમાં અમલ ગુરુવારથી શરૂ કરાયો હતો.